କେମିକାଲ ଯୁକ୍ତ ରଙ୍ଗଠାରୁ ଦୂରେଇ ଦୂରେଇରହିବା ପ୍ରଥମ କାମ । ଏହି ରଙ୍ଗ ଆପଣଙ୍କ ତ୍ୱଚା, କେଶ ଏବଂ ଆଖି ପାଇଁ ଅତ୍ୟନ୍ତ କ୍ଷତିକାରକ ହୋଇ ଥାଏ। ଏହା ବ୍ୟତିତ କାହା ଆଖି, ନାକ, କାନ ବା ପାଟିରେ ଜବରଦସ୍ତ ରଙ୍ଗଲଗାଇବା ଉଚିତ ନୁହେ । ଆଖିକାନରେ ରଙ୍ଗ ପଶିଗଲେ ତୁରନ୍ତ ସଫା ପାଣିରେ ଏହାକୁ ଭଲଭାବରେ ଧୋଇନେବା ଉଚିତ। ଯଦି ଆପଣଙ୍କ ଆଖିରେ ଅଧିକ ଜଳାପୋଡ଼ା ହୁଏ କିମ୍ବା ଆଖି ଲାଲ୍ ପଡ଼ିଯାଏ ତେବେ ତୁରନ୍ତ ଡାକ୍ତରଙ୍କ ସହ ପରାମର୍ଶ କରନ୍ତୁ।
ରଙ୍ଗ ଖେଳିବା ସମୟରେ ନିଶ୍ଚିନ୍ତ ସନ୍ଗ୍ଲାସ୍ ବ୍ୟବହାର କରନ୍ତୁ। କାରଣ ଏହା ଆପଣଙ୍କ ଆଖିକୁ ରଙ୍ଗରୁ ରକ୍ଷା କରିବାରେ ସାହାଯ୍ୟ କରିଥାଏ।
ରଙ୍ଗ ଖେଳିବା ପୂର୍ବରୁ ସମ୍ପୂର୍ଣ୍ଣ ଶରୀରରେ ତେଲ ଲଗାଇ ଦିଅନ୍ତୁ। ଏହାଦ୍ବାରା ଶରୀରରେ ଅଧିକ ରଙ୍ଗ ଲାଗିବ ନାହିଁ ଏବଂ ଲାଗିଥିବା ରଙ୍ଗ ସହଜରେ ଛାଡ଼ିଯିବ।
